́дѣвше ѕлоко́зненніи ненави̂стницы сп҃се́нія человѣ́ческагѡ, нечи́стіи ду́си тьмы̀, бг҃оуго́дное житіѐ ва́ше, ѻтцы̀ пребл҃же́нніи, многоѡбра̂зная воздвига́ху на вы̀ искушє́нія и страхова̂нія, ѻвогда̀ въ мы̂сли и се́рдце всѣва́юще боя́знь и смуще́ніе, ѻвогда́ же преѡбразу́ющеся въ разли̂чная привидѣ̂нія ди́віихъ ѕвѣре́й и га̂дъ, съ я́ростію устремля́хуся на вы̀, ча́юще ѿврати́ти ѿ по́двига бг҃оуго́днагѡ, и изгна́ти ѿ пребыва́нія пусты́ннагѡ: вы́ же, тве́рдою вѣ́рою въ бг҃а промысли́теля возмога́юще, и ѻру́жіемъ мл҃твы и воздержа́нія проти́ву врагѡ́въ ва́шихъ ѡполча́ющеся, до конца̀ побѣди́сте и низложи́сте и́хъ держа́ву